صبحكم الله بالخير أخواتي.. أنا عضوة جديدة بينكم وأتمنى أن اجد في هذا المنتدى الصداقة والصحبة الحسنة....
سؤالي يا أخوات..
أنا ولدي البكر الحين له خمس سنوات وتسع شهور حملت به بأول الزواج والحمدلله كانت الولادة طبيعية..
بعد سنتين ونص حملت وأجهضت وبقيت سنة وبعدين حملت في بنتي ومن البداية الدكتورة كتبت لي مثبت وابر تثبيت واسبرين قالت عشان اللي كان عندهم أجهاض من قبل افضل أعطيهم مثبت (وأنا سمعت إن الأبر والحبوب ممكن تأخر الولادة ماتخلي الرحم يتوسع)..
دخلت على اساس ولادة طبيعية ولكن زاد الطلق وعطوني طلق صناعي بس ماتوسع الرحم الا 2 وقالت نبض البيبي بدأ يقل ولازم تدخلي قيصري وولدت بنتي بقيصرية يله أهم شي سلامتها وسلامتي..
والحين سبحان الله على كثر ماكنا محاسبين صار حمل مع تمام بنتي السنة والحين انا بالأسبوع الحادي عشر.. الشي اللي مخوفني إن الحمل صار قريب يعني يادوب سنة كل خوفي إن الجرح يتبطل كل ماكبر البطن او يصيدني إنفجار بالرحم (مادري ليش هالمخاوف يايتني)..
من فيكم حملت بعد السنة وقدرت تولد طبيعي ومافي أي مخاوف وأضرار؟؟؟
أدري طولت عليكم بس مادري ليش عايشه هالقلق كله...
hgplg fu] skm lk hg,gh]m hgrdwvdm>>
اذا اعجبك الموضوع و اردت نشره في المنتديات الاخرى فاستخدمي هذا الرابط:
الحمل بعد سنة من الولادة القيصرية..
http://forum.hawahome.com/t291760.html